stanford-oval/wikipedia huggingface dataset:
เอ็กซ์โอเอ็กซ์โอเอนเตอร์เทนเมนต์
ประวัติ > พ.ศ. 2565 > เปิดบริษัทในเครือ XOFLOW

ในเดือนกุมภาพันธ์ ปี พ.ศ. 2565 XOXO Entertainment ได้เปิดตัวค่ายเพลงชื่อ XOFLOW (โซ-โฟลว์) เป็นค่ายเพลงแนวฮิปฮอปโดยมี SMEW แชมป์จากรายการ เดอะแร็ปเปอร์ 2021 เป็นศิลปินเบอร์แรกของค่ายเปิดตัวด้วยซิงเกิล PUT ME ON YOUR STORY และตามมาด้วย NOT’TOY และ Twopee Southside ในเวลาต่อมา
ประวัติ > พ.ศ. 2565 > ดูโอคู่แรก JustmineNika

ในวันเสาร์ที่ 13 สิงหาคม พ.ศ. 2565 ทางค่าย XOXO Entertainment ได้ประกาศเปิดตัวศิลปินดูโอคู่แรกของทางค่ายคือ จัสมิน-มะลิ มาริสา ฮิวส์ และ ณิก้า-อาณิก้า ฮอร์แมน ซึ่งเป็นเด็กฝึกหัดของทางค่ายในนาม JustmineNika กระทั่งวันพฤหัสบดีที่ 18 สิงหาคม พ.ศ. 2565 ทางค่ายจึงได้ทำการเผยแพร่มิวสิควิดีโอเพลง เกือบดี (Almost) ซึ่งเป็นซิงเกิลเดบิวต์เพลงแรกของ JustmineNika
ประวัติ > พ.ศ. 2565 > ความร่วมมือกับ CHET Asia และเปิดตัวเกิร์ลกรุปวงใหม่ VENITA

ในช่วงบ่ายวันศุกร์ที่ 19 สิงหาคม พ.ศ. 2565 หรือ 1 วันหลังจากเปิดตัว JustmineNika ทางค่าย XOXO Entertainment ได้ประกาศความร่วมมือกับ CHET Asia จากประเทศญี่ปุ่น ในการต่อยอดนำศิลปินของทางค่ายไปแสดงโชว์ที่ประเทศญี่ปุ่น ต่อมาในช่วงเย็นวันเดียวกัน ทางค่ายได้ประกาศเปิดตัวเกิร์ลกรุปวงที่ 2 ของทางค่ายในนามวง เวนิต้า ประกอบไปด้วยสมาชิก 3 คน
ประวัติ > พ.ศ. 2565 > ศิลปินเดี่ยวหญิง ขนมจีน กุลมาศ

ในวันเสาร์ที่ 20 สิงหาคม พ.ศ. 2565 ทางค่ายได้ร่วมอวยพรวันเกิดอายุครบ 30 ปีของ ขนมจีน-กุลมาศ สารสาส ซึ่งเข้ามาเป็นศิลปินคนใหม่ของทางค่าย[ต้องการแหล่งอ้างอิงดีกว่านี้]  ต่อมาในวันอาทิตย์ที่ 21 สิงหาคม พ.ศ. 2565 ทางค่าย XOXO Entertainment ได้เผยแพร่ภาพโปสเตอร์สมาชิกทั้ง 3 คนของวงคือ ฟิลลิ่ง-ธันยพร กิจรุ่งวิโรจน์ ไชน่า-กุลภัสสร์ ทรัพย์สัณฐิติ และปอย-พนัชกร เรืองประทุม ซึ่งทั้ง 3 คนเป็นเด็กฝึกหัดของค่ายและได้เปิดเผยชื่อซิงเกิลเดบิวต์เพลงแรกของทางวง เวนิต้า คือเพลง U can't hurt me no more[ต้องการแหล่งอ้างอิงดีกว่านี้] ซึ่งมีกำหนดเปิดตัวเพลงและมิวสิควิดีโอเป็นครั้งแรกในวันพฤหัสบดีที่ 25 สิงหาคม พ.ศ. 2565
ประวัติ > พ.ศ. 2565 > เปิดตัว ดอม

วันอาทิตย์ที่ 28 สิงหาคม พ.ศ. 2565 ทางค่ายได้ประกาศว่า ดอม-โกวิท ชลิตโกมุท อีกหนึ่งศิลปินฝึกหัดของทางค่ายคือศิลปินเบอร์ใหม่ของทางค่าย ซึ่งเตรียมปล่อยซิงเกิลเดบิวต์คือเพลง ข้อสอบ ในวันพุธที่ 31 สิงหาคม พ.ศ. 2565 โดยในวันจันทร์ที่ 29 สิงหาคม พ.ศ. 2565 ทางค่ายได้เผยแพร่ภาพโปสเตอร์เคลื่อนไหวแบบ motion poster ของ ดอม
ในวันเดียวกันทางค่ายได้ประกาศข่าวสำคัญอีก 2 ข่าวคือข่าวซิงเกิลที่ 2 ของ หวาย ปัญญริสา กับทางค่าย XOXO Entertainment ที่เตรียมปล่อยในวันพฤหัสบดีที่ 1 กันยายน พ.ศ. 2565[ต้องการแหล่งอ้างอิงดีกว่านี้] และข่าวการจัดงาน Showcase ในวันศุกร์ที่ 2 กันยายน พ.ศ. 2565 ที่ สยามสแควร์ พร้อมกับการเปิดตัวเป็นศิลปินคนใหม่ของทางค่ายอย่างเป็นทางการของ ขนมจีน กุลมาศ สารสาส[ต้องการแหล่งอ้างอิงดีกว่านี้]
ประวัติ > พ.ศ. 2565 > ซิงเกิลใหม่ของหวายและ XOXO Showcase

ในวันพฤหัสบดีที่ 1 กันยายน พ.ศ. 2565 หวาย ได้ปล่อยเพลงซิงเกิลที่ 2 คือเพลง Based on Whose Story? (โปรดใช้วิจารณญาณ) ต่อมาในวันศุกร์ที่ 2 กันยายน ทางค่ายได้จัดงาน XOXO Showcase ที่ สยามสแควร์ โดยเป็นการแสดงคอนเสิร์ตของศิลปินแบบยกค่ายจากทั้ง XOXO Entertainment และ โซ-โฟลว์ นอกจากนี้ยังได้มีการแจ้งข่าวการจัดคอนเสิร์ต '안녕 BANGKOK ARENA K 2022 CONCERT' ซึ่งเป็นคอนเสิร์ตที่จะมีศิลปิน เค-ป็อป และ ทีป็อป แสดงบนเวทีเดียวกัน ในเดือนตุลาคม โดยเป็นการร่วมมือกันของ ทีป็อป อินคอร์ปอเรชั่น ในเครือเวิร์คพอยท์ และ ซีเอ็มไลฟ์ ในเครือซีเอ็มโอ รวมไปถึงงานคอนเสิร์ต 'T-POP CONCERT FEST' คอนเสิร์ตที่จะรวบรวมศิลปินไทยมากกว่า 100 ชีวิตซึ่งจะจัดขึ้นในปลายเดือนตุลาคม และคอนเสิร์ต '4EVE THE 1 CONCERT (FRIENDS&FAMILY)' คอนเสิร์ตใหญ่ครั้งแรกของวง โฟร์อีฟ ที่จะจัดขึ้นในวันเสาร์ที่ 17 ธันวาคม พ.ศ. 2565 นอกจากนี้ทาง โฟร์อีฟ ยังได้เผยทีเซอร์แรกของเพลง Jackpot เพลงซิงเกิลที่ 4 จากสตูดิโออัลบั้มเต็มชุดใหม่ที่เตรียมปล่อยเพลงและมิวสิกวิดีโอในวันพุธที่ 14 กันยายน
ประวัติ > พ.ศ. 2565 > THE TWO

ในวันที่ 3 ตุลาคม พ.ศ. 2565 เวิร์คพอยท์เอ็นเทอร์เทนเมนท์ได้เปิดตัวรายการเรียลลิตี้เซอร์ไววัลอย่างรายการ The Two เพื่อคัดผู้เข้าแข่งขัน 2 คนมาเป็นศิลปินดูโอ้ชายคู่แรกของค่าย XOXO Entertainment และมาประดับวงการ T-POP
ประวัติ > พ.ศ. 2565 > คอนเสิร์ตใหญ่ของโฟร์อีฟและซิงเกิลพิเศษ

ในวันที่ 17-18 ธันวาคม พ.ศ. 2565 โฟร์อีฟได้จัดคอนเสิร์ตใหญ่ครั้งแรกจำนวน 2 รอบภายใต้ชื่อ The 1st Concert Friends & Family โดยมีวงแอทลาสเป็นแขกรับเชิญ นอกจากนี้ในวันพุธที่ 28 ธันวาคม พ.ศ. 2565 ทางค่ายยังได้ปล่อยซิงเกิลพิเศษเนื่องในวันคริสต์มาสและปีใหม่ที่มีชื่อว่า ส่งต่อความรัก (Pass The Love Forward)
ประวัติ > พ.ศ. 2565 > XOXO NEXT GEN

ในช่วงเดือนตุลาคม 2567 ทางค่าย XOXO Entertainment ได้ปล่อยภาพนิ่งและคลิปวิดีโอแนะนำกลุ่มศิลปินฝึกหัดจำนวน 24 คนของทางค่ายที่เรียกว่า XOXO NEXT GEN ผ่านทางช่องทางสื่อโซเชียลของทางค่าย
ศิลปินในสังกัด

ณ ปี พ.ศ. 2565 XOXO Entertainment มีศิลปินในสังกัดทั้งหมด จำนวน 23 คน โดยแบ่งออกเป็นศิลปินกลุ่มชาย-หญิง จำนวน 4 กลุ่ม และศิลปินเดี่ยว จำนวน 4 คน ทั้งนี้ยังไม่ได้นับรวมถึงเด็กฝึกหัดจากโปรเจกต์ NVL (Neverland) Boy Star ที่พึ่งรับสมัครไปเมื่อปี พ.ศ. 2564
ศิลปินในสังกัด > โซโฟลว์

NOT’TOY
Twopee Southside
ศิลปินในสังกัด > ศิลปินกลุ่มหญิง

| ศิลปินกลุ่มหญิง> ปีที่เปิดตัว | ศิลปินกลุ่มหญิง> ชื่อศิลปิน | ศิลปินกลุ่มหญิง> สมาชิก | ศิลปินกลุ่มหญิง> วันเกิด |
| --- | --- | --- | --- |
| 2563 | โฟร์อีฟ (4EVE) | อาทิตยา ตรีบุดารักษ์ (มายด์) | 9 มิถุนายน พ.ศ. 2542 (25 ปี) |
| 2563 | โฟร์อีฟ (4EVE) | โจริญ คัมภีรพันธุ์ (โจริญ) | 28 ตุลาคม พ.ศ. 2542 (25 ปี) |
| 2563 | โฟร์อีฟ (4EVE) | เบญญาภา อุ่นจิตร (ตาออม) | 22 กุมภาพันธ์ พ.ศ. 2543 (24 ปี) |
| 2563 | โฟร์อีฟ (4EVE) | แฮนน่า โรเซ็นบรูม (แฮนน่า) | 5 กรกฎาคม พ.ศ. 2544 (23 ปี) |
| 2563 | โฟร์อีฟ (4EVE) | ณัฐธยาน์ บุตรธุระ (ฝ้าย) | 2 ธันวาคม พ.ศ. 2545 (22 ปี) |
| 2563 | โฟร์อีฟ (4EVE) | ทิพานัน นิลสยาม (พั้นช์) | 24 มกราคม พ.ศ. 2547 (21 ปี) |
| 2563 | โฟร์อีฟ (4EVE) | กรณิศ เล้าสุบินประเสริฐ (อ๊ะอาย) | 9 มิถุนายน พ.ศ. 2548 (19 ปี) |
| 2565 | เวนิต้า (VENITA) | พนัชกร เรืองประทุม (ปอย) | 1 กันยายน พ.ศ. 2546 (21 ปี) |
| 2565 | เวนิต้า (VENITA) | กุลภัสสร์ ทรัพย์สัณฐิติกุล (ไชน่า) | 14 กรกฎาคม พ.ศ. 2547 (20 ปี) |
| 2565 | เวนิต้า (VENITA) | ธันยพร กิจรุ่งวิโรจน์ (ฟิลลิ่ง) | 27 ตุลาคม พ.ศ. 2547 (20 ปี) |
ศิลปินในสังกัด > ศิลปินกลุ่มชาย

| ศิลปินกลุ่มชาย> ปีที่เปิดตัว | ศิลปินกลุ่มชาย> ชื่อศิลปิน | ศิลปินกลุ่มชาย> สมาชิก | ศิลปินกลุ่มชาย> วันเกิด |
| --- | --- | --- | --- |
| 2564 | แอทลาส (ATLAS) | นภัทร โอสายไทย (จูเนียร์) – หัวหน้าวง | 23 กันยายน พ.ศ. 2540 (27 ปี) |
| 2564 | แอทลาส (ATLAS) | ภัทร์ไพบูลย์ โอภาสสุวรรณ (เจ็ท) | 23 ธันวาคม พ.ศ. 2540 (27 ปี) |
| 2564 | แอทลาส (ATLAS) | เดชาธร วรรณวานิชกุล (ภูมิ) | 28 กรกฎาคม พ.ศ. 2541 (26 ปี) |
| 2564 | แอทลาส (ATLAS) | วิชญ์พล สมคิด (ไนซ์) | 2 กันยายน พ.ศ. 2543 (24 ปี) |
| 2564 | แอทลาส (ATLAS) | ศุภกฤต เพนนอร์ส (เออร์วิน) | 11 มีนาคม พ.ศ. 2546 (21 ปี) |
| 2564 | แอทลาส (ATLAS) | ณณณ นามปีติ (มิวอ้อน) | 5 มิถุนายน พ.ศ. 2546 (21 ปี) |
| 2564 | แอทลาส (ATLAS) | ฐาปนา จงกลรัตนาภรณ์ (แทด) | 29 สิงหาคม พ.ศ. 2546 (21 ปี) |
ศิลปินในสังกัด > ศิลปินดูโอ้

| ศิลปินดูโอ้> ปีที่เปิดตัว | ศิลปินดูโอ้> ชื่อศิลปิน | ศิลปินดูโอ้> สมาชิก | ศิลปินดูโอ้> วันเกิด |
| --- | --- | --- | --- |
| 2565 | จัสมินณิก้า (JustmineNika) | มะลิมาริสา ฮิวส์ (จัสมิน) | 27 ธันวาคม พ.ศ. 2544 (23 ปี) |
| 2565 | จัสมินณิก้า (JustmineNika) | อาณิก้า ฮอร์แมน (ณิก้า) | 28 สิงหาคม พ.ศ. 2545 (22 ปี) |
ศิลปินในสังกัด > ศิลปินเดี่ยว

| ศิลปินเดี่ยว> ปีที่เปิดตัว | ศิลปินเดี่ยว> ชื่อศิลปิน | ศิลปินเดี่ยว> ศิลปิน | ศิลปินเดี่ยว> วันเกิด |
| --- | --- | --- | --- |
| 2564 | JACK JARUPONG | จารุพงศ์ กล้วยไม้งาม (แจ๊ค) | 20 มกราคม พ.ศ. 2530 (38 ปี) |
| 2564 | WAII | ปัญญริสา เธียรประสิทธิ์ (หวาย) | 27 มีนาคม พ.ศ. 2536 (31 ปี) |
| 2565 | Dom | โกวิท ชลิตโกมุท (ดอม) | 9 พฤษภาคม พ.ศ. 2543 (24 ปี) |
| 2565 | Knomjean | กุลมาศ สารสาส (ขนมจีน) | 20 สิงหาคม พ.ศ. 2535 (32 ปี) |
ผลงานเพลง > เพลงพิเศษ

รายชื่อผลงานเพลงพิเศษ (Special Single) ของศิลปินในสังกัด XOXO Entertainment เนื่องในโอกาสต่างๆของค่าย
| เพลงของศิลปิน> ปี พ.ศ. | เพลงของศิลปิน> เดือน | เพลงของศิลปิน> ผลงาน | เพลงของศิลปิน> ศิลปิน | เพลงของศิลปิน> หมายเหตุ |
| --- | --- | --- | --- | --- |
| 2564 | ธันวาคม | สิ่งลึกลับซับซ้อนในจักรวาล (The Mystery of the Universe) |  4EVE  ATLAS  WAII  JACK JARUPONG  XOXO Trainee | เป็นเพลงเก่าของวง Juliet Balcony |
| 2565 | เมษายน | แลกเลยปะ (Hoo Whee Hoo) |  โฟร์อีฟ  พุฒิพงศ์ อัสสรัตนกุล (บิวกิ้น)  กฤษฏ์ อำนวยเดชกร (พีพี) |  |
| 2566 | กุมภาพันธ์ | ใจเปิดใจ (LOVE MODE) |  โฟร์อีฟ  พรอกซี |  |
| 2566 | ธันวาคม | หอมกวนใจ |  โฟร์อีฟ  แซนดี้ ญาณิศา |  |
| 2567 | มีนาคม | Hula Hula (2024) |  โฟร์อีฟ | เป็นการนำเพลง Hula Hula ของ 2002 ราตรี มาคัฟเวอร์เพื่อประกอบโฆษณาไอศครีมวอลล์ |
แหล่งข้อมูลอื่น

เอ็กซ์โอเอ็กซ์โอเอนเตอร์เทนเมนต์ ที่เฟซบุ๊ก
| ด ค กบมจ> เวิร์คพอยท์ เอ็นเทอร์เทนเมนท์ |
| --- | --- | --- |
| โทรทัศน์ |  เวิร์คพอยท์ เอ็นเทอร์เทนเมนท์ รายชื่อผลงาน  โต๊ะกลมโทรทัศน์  บั้งไฟสตูดิโอ  ไทย บรอดคคาสติ้ง  |  |
| สื่อออนไลน์ |  เวิร์คพอยท์ทูเดย์ เพลย์  |  |
| อีเวนต์ โชว์บิซและคอนเสิร์ต |  ซิกเนเจอร์ อินคอร์ปอเรชั่น  แฟล็กชิป เอ็นเทอร์เทนเมนท์  กรุงเทพ เอ็กซิบิชั่น  |  |
| เพลง สตูดิโอบันทึกเสียงและดนตรี |  กราว  ดูเอดอทอาร์ทเมคเกอร์  เออาร์ดับบลิวพี  ยุ้งข้าวเร็คคอร์ด  เอ็กซ์โอเอ็กซ์โอเอนเตอร์เทนเมนต์  |  |
| ภาพยนตร์ |  เวิร์คพอยท์พิคเจอร์ส  บ้านอิทธิฤทธิ์  หัวฟิล์มท้ายฟิล์ม  คาร์แมนไลน์สตูดิโอ  |  |
| โทรทัศน์ดิจิทัลและดาวเทียม |  ช่องเวิร์คพอยท์  ช่อง 6  |  |
| ธุรกิจอื่น ๆ |  เวิร์คพอยท์พับลิชชิ่ง  สยามพิฆเนศ  นาโนนีเซีย  |  |
| ผู้บริหารระดับสูง |  ปัญญา นิรันดร์กุล  ประภาส ชลศรานนท์  พาณิชย์ สดสี  คณิต วัฒนประดิษฐ์  วิชนี ศรีสวัสดิ์  ชลากรณ์ ปัญญาโฉม  พ.ต.อ.ปรัชญ์ชัย ใจชาญสุขกิจ  สมเกียรติ ติลกเลิศ  พรทิพย์ ดุริยประณีต  |  |
| พิธีกรและนักแสดงในสังกัด |  ปัญญา นิรันดร์กุล  แก๊งสามช่า เพ็ชรทาย วงษ์คำเหลา  ชูศักดิ์ เอี่ยมสุข  พงษ์ศักดิ์ พงษ์สุวรรณ  สุดารัตน์ บุตรพรหม  ภาณุพันธ์ ครุฑโต  บุญญาวัลย์ พงษ์สุวรรณ  กฤษณ์ ศรีภูมิเศรษฐ์  ศิวดล จันทเสวี  วรัทยา นิลคูหา  อเล็กซานดร้า ธิดาวัลย์ บุญช่วย  ณัฏฐ์ กิจจริต  ดนู ชุตินาวี  อาร์ต รุจิรวนิช  ปานรวัฐ ลิ่มรัตนาอาภรณ์  กันต์ กันตถาวร  ภาคภูมิ จงมั่นวัฒนา  ศิวัฒน์ โชติชัยชรินทร์  |  |
วิศรุต หิมรัตน์

| วิศรุต หิมรัตน์ |
| --- | --- |

สารนิเทศภูมิหลัง
เกิด: 6 มกราคม พ.ศ. 2536 (32 ปี) จังหวัดหนองคาย ประเทศไทย
อาชีพ:  นักแสดง  พิธีกร 
ปีที่แสดง: พ.ศ. 2556–ปัจจุบัน
ผลงานเด่น: ภูผา – น้องใหม่ร้ายบริสุทธิ์ (2556–2559)  จ้อย – บุพเพสันนิวาส (2561)  วศิน (ทอย) – ฟ้าฝากรัก (2563)  วิศรุต (น็อต) – อกเกือบหักแอบรักคุณสามี (2563)  จ้อย – พรหมลิขิต (2566)  นที – Club Friday The Series : Moments & Memories รักนี้...ไม่มีลืม ตอน รักแท้เฉพาะที่ (2566)
วิศรุต หิมรัตน์ (เกิด 6 มกราคม พ.ศ. 2536) ชื่อเล่น โมสต์ เป็นนักแสดงและพิธีกรชาวไทย
ประวัติ

วิศรุต หิมรัตน์ มีชื่อเล่นว่า โมสต์ เกิดวันที่ 6 มกราคม พ.ศ. 2536 เป็นชาวจังหวัดหนองคาย โดยเป็นบุตรคนที่ 2 จากพี่น้อง 2 คน และมีพี่สาวหนึ่งคน วิศรุตมีภูมิลำเนาจาก จังหวัดหนองคาย จบการศึกษาระดับอนุบาลจาก โรงเรียนอนุบาลนิจจานุเคราะห์ เข้าศึกษาต่อระดับประถมศึกษาจาก โรงเรียนเซนต์ปอลหนองคาย จบการศึกษาระดับมัธยมศึกษาตอนต้นจาก โรงเรียนปทุมเทพวิทยาคาร จังหวัดหนองคาย จบการศึกษาระดับมัธยมศึกษาตอนปลายจาก โรงเรียนอุดรพิทยานุกูล จังหวัดอุดรธานี และปัจจุบันจบการศึกษาระดับอุดมศึกษาจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง
ปี พ.ศ. 2552 วิศรุตเข้าประกวดดัชชี่บอย แอนด์ เกิร์ล ได้รางวัล Popular Vote หลังจากนั้นทางค่ายเพลงแกรมมี่ก็ติดต่อมา ชวนให้ไปเป็นศิลปินฝึกหัด เริ่มเข้ามาเป็นนักแสดงในช่อง 3 โดยเข้ามาเป็นนักแสดง จากโครงการ "ตามล่าหาน้องแก๊งใหม่" พ.ศ. 2555 ผลงานละครเรื่องแรกที่มีกับทางช่อง คือเรื่อง น้องใหม่ร้ายบริสุทธิ์  ด้วยการรับบทเป็น ภูผา  ในปี พ.ศ. 2561 แสดงบทจ้อย ในละคร บุพเพสันนิวาส
ปี พ.ศ. 2561 วิศรุตได้เข้าประกวดในรายการ The Mask Line Thai ฉายา หน้ากากกระติ๊บ ในกรุ๊ปไม้ตรี รอบแรก (First Round) ใช้เพลง ก้อนหินกับนาฬิกา (เบิร์ด ธงไชย) รอบที่ 2 (Semi Final) ใช้เพลง ทางของฝุ่น (Atom ชนกันต์) แต่แพ้หน้ากากยักษ์เขียวยักษ์แดงและหน้ากากตุ๊กตุ๊ก และถูกถอดหน้ากากเมื่อวันที่ 3 มกราคม พ.ศ. 2562 พร้อมกับหน้ากากผ้าขาวม้า (ศรัณย่า ส่งเสริมสวัสดิ์)
จุดยืนทางการเมือง

วิศรุตสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > ละครโทรทัศน์

ละครโทรทัศน์ทั้งหมดที่ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2558 |  บางระจัน  | อูทิน (วัยรุ่น) |
| 2558 | กลกิโมโน | เริงตะวัน (รับเชิญ) |
| 2561 | บุพเพสันนิวาส | จ้อย |
| 2563 | ฟ้าฝากรัก | วศิน เทมสูตร (ทอย)​ |
| 2563 | อกเกือบหักแอบรักคุณสามี | วิศรุต สุขเกษม (น็อต)​ |
| 2564 | ดวงตาที่​สาม | จิม (รับเชิญ)​ |
| 2566 | พรหมลิขิต | จ้อย |
| 2567 | โลกหมุนรอบเธอ | เทพ |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2556–2559 | น้องใหม่ร้ายบริสุทธิ์  |  | ภูผา | ช่อง 3 |
| 2558 |  สัมผัสพิศวง  |   น้ำตาสายเลือด | จิตต์ | ช่อง 3 |
| 2558 |  ขวัญผวา Deadtime Stories |  | เก๋ง | ช่องจีเอ็มเอ็ม 25 |
| 2560 |  Love Songs Love Series | ตอน เรือเล็กควรออกจากฝั่ง | พี่วิง | ช่องจีเอ็มเอ็ม 25 |
| 2561 |  น้องใหม่ร้ายบริสุทธิ์ | ภูผารีเทิร์น  | ภูผา (รับเชิญ) | ช่อง 3 |
| 2563 |  สปาร์คใจนายจอมหยิ่ง |  | พีต | ช่อง 3 เอชดี |
| 2564 | เล่ห์แค้น |  | อาวุธ | WeTV |
| 2565 |  สปาร์คใจนายจอมหยิ่ง 2 |  | พีต | ช่อง 3 เอชดี |
| 2566 |  บักจ่อย สแว็กแก็ก! |  | บักเอ็กซ์ | โมโนแม็กซ์ |
| 2566 |  Club Friday The Series : Moments & Memories รักนี้...ไม่มีลืม | ตอน รักแท้เฉพาะที่ | นที | ช่องวัน 31 |
ผลงาน > รายการโทรทัศน์

| ปี | เรื่อง | เครือข่าย | หมายเหตุ | อ้างอิง |
| --- | --- | --- | --- | --- |
| 2563 | We Got Married Thailand  | ทรูไอดี | คู่กับ วรรณปิยะ ออมสินนพกุล |  |
| 2564 | The Wall Song ร้องข้ามกำแพง | เวิร์คพอยท์ เอ็นเทอร์เทนเมนท์ | นักร้องหลังกำแพงของ ธนวัฒน์ ประสิทธิสมพร |  |
ผลงาน > ซิตคอม

| ปี | เรื่อง | ตอน | บทบาท | หมายเหตุ |
| --- | --- | --- | --- | --- |
| 2556–2558 | รักจัดเต็ม | – | ก้านยาว |  |
| 2564 | เถิดเทิงม่วนคักฮักหลาย | – | สมเกียรติ |  |
| 2565 | โรงงานบรรจุรัก | – | เบิร์ด |  |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2558 | Water Boyy รักใสใส วัยรุ่นชอบ | กานต์ |
| 2568 | ตี๋ใหญ่ฤกษ์ดาวโจร |  |
ผลงาน > ละครเวที

| ปี | เรื่อง | บทบาท |
| --- | --- | --- |
| 2556 | วัยวันวาน | จ๊อด |
| 2559 | Dans le Noir ในความมืด | ศตานนท์ |
| 2560 | ตึกคุณหญิงหรี่ | สมยศ |
| 2561 | The Return of Wanthong 2018 | จมื่นไวย (วัยหนุ่ม) |
รางวัล

| ปี | ชื่อรางวัล | สาขาที่เข้าชิง | ผล | ผลงานที่เข้าชิง |
| --- | --- | --- | --- | --- |
| 2561 | รางวัล เพรส อวอร์ด (Press Awards 2018) หรือรางวัลเณศไอยรา | รางวัลนักแสดงดาวรุ่งดีเด่น (ชาย) | ได้รับรางวัล | บุพเพสันนิวาส |
| 2561 | รางวัล "ศิลปินต้นแบบ | ผู้ถ่ายทอดประวัติศาสตร์ไทย | ได้รับรางวัล | บุพเพสันนิวาส |
| 2561 | รางวัลทูตพุทธบูชา มหาสงกรานต์ | ทูตพุทธบูชา มหาสงกรานต์ | ได้รับรางวัล | บุพเพสันนิวาส |
| 2561 | รางวัล Kazz Awards 2018 | นักแสดงหนุ่มดาวรุ่ง   Cute Boy | ได้รับรางวัล | บุพเพสันนิวาส |
แหล่งข้อมูลอื่น

วิศรุต หิมรัตน์ ที่อินสตาแกรม
ปู้ตู้เกิน

ปู้ตู้เกิน (เสียชีวิต ค.ศ. 233; จีน: 步度根; พินอิน: Bùdùgēn) เป็นผู้นำชนเผ่าเซียนเปย์ในช่วงปลายราชวงศ์ฮั่นตะวันออกและยุคสามก๊กของจีน ปู้ตูเกินดำรงตนเป็นอิสระโดยให้คำมั่นว่าจะซื่อสัตย์ต่อรัฐวุยก๊กในยุคสามก๊ก และส่งบรรณาการให้โจผีจักรพรรดิวุยก๊กองค์แรก ในรัชสมัยของโจยอย จักรพรรดิวุยก๊กองค์ที่สอง ปู้ตู้เกินพยายามที่จะสร้างพันธมิตรกับห่อปี (เคอปี่เหนิง) หัวหน้าเผ่าเซียนเปย์อีกคนหนึ่งและเริ่มกบฏต่อต้านการปกครองของวุยก๊ก แต่กบฏถูกปราบราบคาบ และปู้ตู้เกินถูกห่อปีสังหาร
ดูเพิ่ม

รายชื่อบุคคลในยุคสามก๊ก
จำนวนฟีโบนัชชี

การจัดเรียงสี่เหลี่ยมจัตุรัสที่มีความยาวด้านเท่ากับจำนวนฟีโบนัชชี
จำนวนฟีโบนัชชี หรือ เลขจำนวนฟีโบนัชชี (อังกฤษ: Fibonacci number) คือจำนวนเต็มที่อยู่ในลำดับจำนวนเต็มดังต่อไปนี้
โดยนิยามความสัมพันธ์ว่า จำนวนถัดไปเท่ากับผลบวกของจำนวนสองจำนวนก่อนหน้า และสองจำนวนแรกก็คือ 0 และ 1 ตามลำดับ ลำดับของจำนวนดังกล่าวเรียกว่า ลำดับจำนวนฟีโบนัชชี (อังกฤษ: Fibonacci sequence)
หากเขียนให้อยู่ในรูปของสัญลักษณ์ ลำดับ Fn ของจำนวนฟีโบนัชชีนิยามด้วยความสัมพันธ์เวียนเกิดดังนี้
โดยกำหนดค่าเริ่มแรกให้
ชื่อของจำนวนฟีโบนัชชีตั้งขึ้นเพื่อเป็นเกียรติแก่นักคณิตศาสตร์ชาวอิตาลีชื่อ เลโอนาร์โดแห่งปีซา (Leonardo de Pisa) ซึ่งเป็นที่รู้จักกันในนามฟีโบนัชชี (Fibonacci) ผู้ค้นพบจำนวนฟีโบนัชชีในต้นศตวรรษที่ 13
รูปปิด

เนื่องจากลำดับฟีโบนัชชีเป็นลำดับที่นิยามด้วยความสัมพันธ์เวียนเกิดเชิงเส้น เราจึงสามารถหารูปปิดของจำนวนฟีโบนัชชีได้ โดยสมการแสดงรูปปิดของจำนวนฟีโบนัชชี มีชื่อเรียกว่า สูตรของบิเนต์ มีดังต่อไปนี้
โดย  \varphi =(1+{\sqrt {5}})/2\approx 1.618 เป็นตัวเลขที่รู้จักกันโดยทั่วไปว่าอัตราส่วนทอง
พิจารณาสมการพหุนาม  x^{2}=x+1 เมื่อคูณทั้งสองข้างด้วย  x^{n-1} เราได้ว่า
ผลเฉลยของสมการ  x^{2}=x+1 ได้แก่  \varphi  และ  1-\varphi  ดังนั้น
| --- | --- |
 \varphi ^{n+1}\,: =  \varphi ^{n}+\varphi ^{n-1}\, และ
 (1-\varphi )^{n+1}\,: =  (1-\varphi )^{n}+(1-\varphi )^{n-1}\,
พิจารณาฟังก์ชัน
เราได้ว่าฟังก์ชันเหล่านี้สอดคล้องกับความสัมพันธ์เวียนเกิดที่ใช้นิยมเลขฟีโบนัชชี
| --- | --- |
 F_{a,b}(n+1)\,:  =a\varphi ^{n+1}+b(1-\varphi )^{n+1}
:  =a(\varphi ^{n}+\varphi ^{n-1})+b((1-\varphi )^{n}+(1-\varphi )^{n-1})
:  =a{\varphi ^{n}+b(1-\varphi )^{n}}+a{\varphi ^{n-1}+b(1-\varphi )^{n-1}}
:  =F_{a,b}(n)+F_{a,b}(n-1)\,
เลือก  a=1/{\sqrt {5}} and  b=-1/{\sqrt {5}} เราได้ว่า
และ
เราสามารถใช้ข้อความนี้เป็นขั้นฐานของการพิสูจน์แบบอุปนัยเชิงคณิตศาสตร์ของข้อความ  F_{a,b}(n)=F(n) และใช้เอกลักษณ์ของ  F_{a,b} พิสูจน์ขั้นอุปนัยได้ เราจึงสามารถสรุปว่า
เนื่องจาก  |1-\varphi |^{n}/{\sqrt {5}}<1/2 สำหรับทุกๆ  n>0\,\! เราจึงได้ว่า  F_{n}\,\! จึงเป็นจำนวนเต็มที่ใกล้  \varphi ^{n}/{\sqrt {5}} ที่สุด หรือเขียนเป็นประโยคสัญลักษณ์โดยใช้ฟังก์ชันพื้น (floor function) ได้ว่า
ความสัมพันธ์กับอัตราส่วนทอง

โยฮันเนส เคปเลอร์ ค้นพบว่าอัตราส่วนของจำนวนฟีโบนัชชีที่ติดกันลู่เข้าสู่อัตราส่วนทอง กล่าวคือ
การพิสูจน์:
สำหรับจำนวนจริง  a\neq 0,b\neq 0 เราได้ว่า
| --- | --- |
 \lim _{n\to \infty }{\frac {F_{a,b}(n+1)}{F_{a,b}(n)}}:  =\lim _{n\to \infty }{\frac {a\varphi ^{n+1}-b(1-\varphi )^{n+1}}{a\varphi ^{n}-b(1-\varphi )^{n}}}
:  =\lim _{n\to \infty }{\frac {a\varphi -b(1-\varphi )({\frac {1-\varphi }{\varphi }})^{n}}{a-b({\frac {1-\varphi }{\varphi }})^{n}}}
:  =\varphi ,
เนื่องจาก  \left|{\frac {1-\varphi }{\varphi }}\right|<1 ดังนั้น  \lim _{n\to \infty }({\frac {1-\varphi }{\varphi }})^{n}=0
เนื่องจากจำนวนฟีโบนัชชีคือ  F_{a,b} เมื่อ  a=1/{\sqrt {5}} และ  b=-1/{\sqrt {5}} ลิมิตของอัตราส่วนของเลขฟีโบนัชชีที่ติดกันจึงสอดคล้องกับสมการข้างบนด้วย
รูปเมทริกซ์(Matrix)

ระบบสมการความแตกต่างเชิงเส้นที่อธิบายลำดับฟีโบนัชชีได้คือ
และมีรูปปิดคือ
ด้วยรูปปิดดังกล่าว การคำนวณค่าฟีโบนัชชีจึงสามารถคำนวณได้โดยใช้จำนวนการดำเนินการเลขคณิต O(log n) หรือใช้เวลา O(M(n) log(n)) โดยที่ M(n) คือเวลาในการคูณเลข n หลัก 2 ตัว โดยใช้วิธียกกำลังโดยการยกกำลังสอง กล่าวคือ
เมื่อให้ x เป็นเมทริกซ์ จึงสามารถหาค่า Fn ได้ในเวลาที่กล่าวไว้แล้ว
ลำดับฟีโบนัชชีในธรรมชาติ

สิ่งที่ปรากฏตามธรรมชาติมิได้มีแต่รูปร่างง่ายๆ เท่านั้น บางอย่างมีรูปร่างที่มีแบบแผนทางคณิตศาสตร์ที่ยุ่งยากขึ้นไปอีก ตัวอย่างที่น่าสนใจของธรรมชาติที่เป็นไปตามกฎเกณฑ์ของ คณิตศาสตร์ชั้นสูง ได้แก่ เส้นโค้งก้นหอย ซึ่งมีคุณสมบัติว่า ถ้าลากเส้นตรงจากจุดหลายของเกลียวข้างในสุดไปตัดกับเส้นโค้งแล้ว มุมที่เกิดจากเส้นตรงนั้นกับเส้นสัมผัสกับเส้นโค้ง ณ จุดตัดจะเท่ากันเสมอดังรูป มุม A = มุม B = มุม C เส้นโคังที่มีลักษณะเป็นก้นหอยจะพบได้ในหอยบางชนิด เช่น หอยทาก
นอกจากนี้ยังมีความโค้งของงาช้าง ความโค้งของเกสรดอกทานตะวัน ตาสับปะรดและตาลูกสน ก็มีลักษณะคล้ายส่วนของเส้นโค้งก้นหอยด้วย 
ยังมีเรื่องที่น่าสนใจในธรรมชาติที่เกี่ยวข้องกับคณิตศาสตร์อีก จากการศึกษาเส้นโค้งของตาลูกสน ตาสับปะรด และเกสรดอกทานตะวัน จะเห็นว่าเส้นโค้งที่หมุนตามเข็มนาฬิกาของตาลูกสนมีจำนวน 5 เส้น และหมุนทวนเข็มนาฬิกามีจำนวน 3 เส้น หรืออาจกล่าวได้ว่า จำนวนเส้นโค้งสองแบบมีอัตราส่วนเป็น 5 ต่อ 8 สำหรับตาสับปะรด เส้นโค้งตามเข็มนาฬิกาและทวนเข็มนาฬิกา มีอัตราส่วนเป็น 8 ต่อ 13 เส้นโค้งที่เกิดจากเกสรดอกทานตะวันตามเข็มนาฬิกา และทวนเข็มนาฬิกามีอัตราส่วนเป็น 21 ต่อ 34  ปรากฏการณ์นี้เป็นไปตามกฎเกณฑ์ของเลขฟีโบนัชชี
การนำไปใช้

จำนวนฟีโบนัชชีมีความสำคัญในการวิเคราะห์ประสิทธิภาพของยูคลีเดียนอัลกอริทึมซึ่งใช้ในการหาตัวหารร่วมมากของจำนวนเต็มสองจำนวน โดยยูคลิเดียนอัลกอริทึมจะทำงานได้ช้าที่สุดถ้าข้อมูลเข้าเป็นจำนวนฟีโบนัชชีสองตัวที่ติดกัน
ยูริ มาทิยาเซวิช พิสูจน์ได้ว่าจำนวนฟีโบนัชชีมีนิยามในรูปของผลเฉลยของสมการไดโอแฟนไทน์ ซึ่งความจริงข้อนี้นำไปสู่การแก้ปัญหาข้อที่ 10 ของฮิลแบร์ท
จำนวนเต็มทุกจำนวนสามารถเขียนอยู่ในรูปของผลบวกของจำนวนฟีโบนัชชีที่ไม่ติดกินได้เพียงแบบเดียวเท่านั้น ความจริงข้อนี้เป็นที่รู้จักกันในนามทฤษฎีบทของเซคเคนดอร์ฟ การเขียนจำนวนเต็มในรูปดังกล่าวเรียกว่า การนำเสนอแบบเซคเคนดอร์ฟ
ตัวกำเนิดจำนวนสุ่มเทียมบางตัวใช้จำนวนฟีโบนัชชีเป็นเครื่องมือในการสร้างเลขสุ่ม
จำนวนฟีโบนัชชีถูกใช้กำหนดความยาวของส่วนประกอบต่างๆ ของงานศิลปะ และถูกใช้ในการเทียบเสียงเครื่องดนตรี ผลงานเพลงที่มีความเกี่ยวข้องกับจำนวนฟีโบนัชชี ได้แก่ เพลงสำหรับเครื่องสาย เครื่องประกอบจังหวะ และซีเลสตา ของ เบลา บาท็อก, และเพลงแลเทอราทัส ของวงทูล ซึ่งมีจำนวนพยางค์ในวรรคของเนื้อร้องเท่ากับจำนวนฟีโบนัชชี ("Black/Then/White are/All I see/In my infancy/Red and yellow then came to be")
กฤษณ์ บุญญะรัง

กฤษณ์ บุญญะรัง (เกิด 26 กันยายน พ.ศ. 2531) ชื่อเล่น บี้ เป็นที่รู้จักในชื่อ บี้เดอะสกา เป็นยูทูบเบอร์ชาวไทย และเจ้าของบริษัท เดอะสกาฟิล์ม จำกัด โดยช่องของเขามีผู้ติดตามมากกว่า 14 ล้านผู้ติดตาม
ประวัติ

กฤษณ์ บุญญะรัง เกิดเมื่อวันที่ 26 กันยายน พ.ศ. 2531 ที่อำเภอบึงกาฬ จังหวัดหนองคาย (ปัจจุบันคืออำเภอเมืองบึงกาฬ จังหวัดบึงกาฬ) แต่ได้ไปเติบโตที่หนองบัวลำภู จบการศึกษาชั้นมัธยมศึกษาจากโรงเรียนหนองบัวพิทยาคาร และได้จบการศึกษาจากคณะวิศวกรรมศาสตร์ สาขาวิชาวิศวกรรมคอมพิวเตอร์ มหาวิทยาลัยเทคโนโลยีพระจอมเกล้าธนบุรี ด้วยลำดับเกียรตินิยมอันดับ 2
ผลงาน > ภาพยนตร์

|  | ปี​ พ> ศ. |  | เรื่อง | บทบาท |
| --- | --- | --- | --- | --- |
|  | 2555 |  | สูบคู่กู้โลก | บี้ |
ผลงาน > เพลง

เพลง สายย่อ - Bie The Ska
เพลง รักตุ๊ด - Bie The Ska
เพลง The Ska Lander (เดอะสกาแลนด์เด้อ) - Bie The Ska Feat. Geno (ปิยพล ม่วงมี)
ผลงาน > มิวสิกวิดีโอ

เพลง รูปไม่หล่อมีสิทธิ์ไหมครับ - คาวบอย Feat. ดาว ขำมิน , พงศ์ วงพัทลุง
สมเด็จพระราชาธิบดีชิกเม วังชุก

| สมเด็จพระราชาธิบดีชิกเม วังชุก |
| --- | --- |

พระมหากษัตริย์ภูฏาน
ครองราชย์: 26 สิงหาคม ค.ศ. 1926 – 30 มีนาคม ค.ศ. 1952
ราชาภิเษก: 14 มีนาคม ค.ศ. 1927
ก่อนหน้า: สมเด็จพระราชาธิบดีโอกยัน วังชุก
ถัดไป: สมเด็จพระราชาธิบดีชิกเม โตเจ วังชุก
หัวหน้าคณะรัฐมนตรี: โซนัม ทอปกาย ดอร์จี

พระราชสมภพ: ค.ศ. 1905 วังทินเลย์ รับเตน ภูฏาน
สวรรคต: 30 มีนาคม ค.ศ. 1952(1952-03-30) (47 ปี) วังคึนกา รับเตน เขตตงซา ประเทศภูฏาน
ถวายพระเพลิง: วัดคูร์เลย์ ลาคัง
อัครมเหสี: พุนโซ โชเดน (สมรส 1926) เพมา เดเชน (สมรส 1932)
พระราชบุตร: สมเด็จพระราชาธิบดีชิกเม โตเจ วังชุก เจ้าหญิงโชกิ วังโม วังชุก เจ้าชายนัมเกยล วังชุก เจ้าหญิงเยกิ ยังซอม วังชุก เจ้าหญิงเพมา โชเดน วังชุก
ราชวงศ์: วังชุก
พระราชบิดา: สมเด็จพระราชาธิบดีโอกยัน วังชุก
พระราชมารดา: สมเด็จพระราชินีทซูนดู ลาโม คูโท โคมา ชุกโม
ศาสนา: พุทธวัชรยาน
สมเด็จพระราชาธิบดีชิกเม วังชุก (ซองคา: འཇིགས་མེད་དབང་ཕྱུག, ไวลี: ’jigs med dbang phyug) เป็นอดีตพระมหากษัตริย์แห่งราชอาณาจักรภูฏาน รัชกาลที่ 2 แห่งราชวงศ์วังชุก เสด็จพระราชสมภพเมื่อ พ.ศ. 2448 เป็นพระราชโอรสของ สมเด็จพระราชาธิบดีอุกเยน วังชุก พระมหากษัตริย์แห่งราชอาณาจักรภูฏานพระองค์แรก และ สมเด็จพระราชินีทซูนดู ลาโม คูโท โคมา ชุกโม และขึ้นครองราชย์เมื่อ วันที่ 21 สิงหาคม พ.ศ. 2469 ต่อจาก พระราชบิดา
สมเด็จพระราชาธิบดีจิกมี วังชุก ทรงราชาภิเษกสมรสทั้งหมด 2 ครั้ง คือกับ สมเด็จพระราชินีพุนโช โชเดน เมื่อ พ.ศ. 2466 และในครั้งที่ 2 ทรงราชาภิเษกสมรส กับ สมเด็จพระราชินีเพมา เชเดน เมื่อ พ.ศ. 2475
พระองค์เสด็จสวรรคตเมื่อวันที่ 30 มีนาคม พ.ศ. 2495 ครองราชย์ได้ 25 ปี 5 เดือน 10 วัน
พระอิสริยยศ

ไม่ปรากฏ - พ.ศ. 2469 มกุฏราชกุมารชิกเม วังชุก
พ.ศ. 2469 - พ.ศ. 2495 สมเด็จพระราชาธิบดีชิกเม วังชุก
สมเด็จพระราชินีเจจุน ปัทมา วังชุก

สมเด็จพระราชินีเจจุน ปัทมา (ซองคา: རྗེ་བཙུན་པདྨ་; ไวลี: rje btsun padma, พระราชสมภพ 4 มิถุนายน พ.ศ. 2533) เป็นดรุก กยาลเซิน (ซองคา: Dragon Queen) แห่งประเทศภูฏาน เป็นสมเด็จพระราชินีในสมเด็จพระราชาธิบดีชิกเม เคซาร์ นัมเกยล วังชุก ที่สมเด็จพระราชาธิบดีจิกมีได้ทรงประกาศอย่างเป็นทางการ ซึ่งพระองค์เป็นนักศึกษาวัย 21 พรรษา ทั้งสองพระองค์มีกำหนดอภิเษกสมรสในเดือนตุลาคม พ.ศ. 2554 โดยการอภิเษกสมรสจัดขึ้นในวันที่ 13 ตุลาคม
พระราชประวัติ

สมเด็จพระราชินีเจจุน ปัทมา วังชุก ทรงเป็นธิดาคนที่สองจากจำนวนพี่น้องห้าคนของนายธอนทุบ กยอลเซน กับนางโซนัม ชูกี โดยพระองค์ทรงสำเร็จการศึกษาระดับมัธยมศึกษาตอนต้นที่ประเทศภูฏาน ก่อนที่จะเสด็จไปทรงศึกษาต่อที่ลอว์เรนซ์สคูล ในซานาวาร์ หิมาจัลประเทศ และที่เซนต์โจเซฟคอนแวนต์ ในกาลิมพง ประเทศอินเดีย ในภายหลังได้ทรงศึกษาต่อที่มหาวิทยาลัยรีเจนต์คอลเลจ ณ กรุงลอนดอน ประเทศอังกฤษ พระองค์มีความสนพระทัยในงานศิลปะเรอเนสซองส์ และมีงานอดิเรกคือการถ่ายภาพเช่นเดียวกับสมเด็จพระราชาธิบดี รวมทั้งยังโปรดฟังเพลงพื้นเมืองด้วยเช่นกัน